Številka: 03206-1/2016-5

Datum: 20. 1. 2016

**Zadeva: Gradivo za2. sejo Komisije za poimenovanje naselij in ulic**

**Naslov: Ustanovitev in imenovanje delovne skupine za dograjevanje projekta KPNU »Ulice v Mestni občini Ljubljana«**

Za leto 2016 lahko načrtujemo trajnostno nalogo dograjevanja in dopolnjevanja baze podatkov kot nadaljevanje delovnih obveznosti na projektu KPNU »Ulice v Mestni občini Ljubljana«.

Zato predlagam da se ustanovi in imenuje člane delovne skupine in opredeli njihove osnovne zadolžitve delovanja.

Imenuje se:

1. Jan Skoberne, uni.dipl.ing.arh. (SODMS) – vodja, organizator in skrbnik vsebine projekta,
2. dr. Irena Strelec, uni.dipl.medn.polit. (SODMS) – članica za področje pridobivanja arhivskega in dokumentacijskega gradiva,
3. Marjan Belec – ing.geod. (OGDP) – član, skrbnik za bazne podatke s področij geodetske evidence prostorskih enot, prometne in komunalne infrastrukture
4. Ivan Stanič, uni.dipl.ing.arh. - (OUP) – član, skrbnik za področje prostora in urbanizma,
5. Bojana Horvat, (CI- center za informatiko), – članica za področje informatike;

Delovna skupina skrbi za pridobivanje podatkov iz zgodovinskih virov in vnos avtentičnih podatkov, ki se nanašajo na področje naselij, cest, ulic, parkov, poti, mostov ipd, ter na njihovo označevanje v prostoru. Delovna skupina lahko opredeljuje razvojne korake za nadgradnjo in širitev spletne aplikacije v smiselni povezavi ter načinom pridobivanja materialnih zgodovinskih dokazov (družinske fotografije iz ulic, original stare hišne tablice ali ulične table ipd.). Deluje skladno z usmeritvami dela

 KPNU.

Dopolnjevanje baze podatkov <http://gis1.ljubljana.si/LjubljanskeUlice/> spletne aplikacije »Ulice v Mestni občini Ljubljana« je trajnostna naloga delovne skupine v mandatu 2014 -2018 .

**PREDLOG SKLEPA:**

**Komisija za poimenovanje naselij in ulic (KPNU) podpira ustanovitev in imenovanje delovne skupine za dograjevanje projekta KPNU »Ulice v Mestni občini Ljubljana«, ker bo v nadaljevanju dograjena in dopolnjena baza podatkov na osnovi zgodovinskih podatkov iz drugih arhivskih virov in baznih podatkov s področja urejanja prostora, urbanizma, geodezije, graditeljstva, komunalne infrastrukture in družboslovja.**

Jan Skoberne, uni. dipl. ing. arh.

višji svetovalec I.  SODMS, tajnik KPNU

MESTNA OBČINA LJUBLJANA

tel. 01 306 10 48,

e-pošta: jan.skoberne@ljubljana.si